מכונת ההומואים

"מכונת ההומואים" או "מכונת הפירות" (באנגלית: Fruit machine) הוא מונח למכשיר שפותח בקנדה על ידי פרנק רוברט ווייק,<ref></ref> שהיה אמור להיות מסוגל לזהות גברים הומוסקסואליים (המכונים במילת הגנאי "Fruit"). המכשיר בדק את קוטר אישוני העיניים, זיעה ודופק לתגובה ארוטית כביכול, לאחר שהנבדקים צפו בפורנוגרפיה.

המכונה עבדה בקנדה בשנות ה-50 וה-60 של המאה ה-20 במהלך מסע לחיסול כל הגברים ההומואים משירות המדינה, המשטרה הרכובה המלכותית של קנדה והצבא. כתוצאה מהמכשיר, מספר לא מבוטל של עובדים איבדו את מקום עבודתם. אף על פי שהמימון לפרויקט "מכונת הפירות" הופסק בסוף שנות ה-60, החקירות נמשכו, ו-RCMP אספה תיקים על למעלה מ-9,000 הומואים "חשודים".<ref name="Gary Kinsman et al.,"></ref>

הכיסא שבו עליו עשו את הבדיקה דומה לכיסא שרופאי שיניים משתמשים בו. הייתה לו גלגלת עם מצלמה שהסתכלה לעבר האישונים, ומולה הונחה קופסה שחורה שהציגה תמונות שונות. התמונות הכילו גם תמונות גשמיות וגם תמונות מפורשות מינית של גברים ונשים. בעבר, נקבע כי האישונים יתרחבו ביחס לכמות העניין בתמונה לפי הטכניקה המכונה 'מבחן תגובת האישון'.<ref name="John Sawatsky">The RCMP Security Service. (Doubleday Canada, 1980) , chapters 10 and 11.</ref>

תחילה הובילו אנשים להאמין שמטרת המכונה היא לדרג את לחץ הדם. לאחר שהידיעה על מטרתה האמיתית נפוצה בקרב הציבור, הייתה היענות יותר נמוכה של אנשים שהתנדבו למענה.

== פרמטרי בדיקה לקויים ==
הדיוק והמנגנון הפונקציונלי של המכונה היו מוטלים בספק. מבחן תגובת האישונים התבסס על מספר הנחות פגומות:<ref name="CBC Radio 1">The Current, CBC Radio, 9 May 2005</ref>
* ההנחה שגירויים חזותיים יתנו תגובה לא רצונית הניתנת למדידה מדעית.
* ההנחה שהומוסקסואלים והטרוסקסואלים יגיבו לגירויים אלו באופן שונה.
* ההנחה שקיימים רק שני סוגים של נטייה מינית.

בעיה נוספת למכונה הייתה בעיה פיזיולוגית. החוקרים לא לקחו בחשבון את הגודל המשתנה של האישונים ואת המרחקים השונים בין העיניים.<ref name="John Sawatsky"/>

בעיות אחרות שהיו קיימות למכונה היו שתמונות העיניים של הנבדקים היו צריכות להילקח מזווית מסוימת, שכן המצלמה הייתה חוסמת את תצוגת הנבדקים לתמונות, אם הייתה מונחת ישירות מלפנים. כמו כן, כמות האור המגיעה מהתמונות השתנתה עם כל שקופית וגרמה לאישוני הנבדקים להתרחב באופן שלא היה קשור להתעניינותם באותה תמונה. לבסוף, גם הרחבת האישונים הייתה קשה מאוד למדידה, מאחר שלרוב, השינוי היה קטן ממילימטר אחד.<ref name="John Sawatsky"/>

הרעיון התבסס על מחקר שנערך על ידי פרופסור אמריקאי, שמדד את גודל אישוני הנבדקים בזמן שהם עברו במעברים של חנויות מכולת.<ref name="John Sawatsky"/>

== בתרבות ==
המחזה מ-1998, The Fruit Machine, של בריאן דריידר , הציג את המכונה כסיפור מקביל על הומופוביה עכשווית.<ref></ref>

ניסיון לא מוצלח עם המכונה בחקירתו של הדיפלומט הקנדי, ג'ון ווטקינס, הוצג בסרט הטלוויזיה מ-2002, Agent of Influence.

ברומן מ-2005, Cold Matter Matter, של אלכס ברט, השתמש ב מכונה כמכשיר עלילתי.

הסרט התיעודי של שרה פודי מ-2018, The Fruit Machine, תיאר את השפעות המכשיר על האנשים שנפגעו ממנו.<ref>[https://www.cbc.ca/arts/the-fruit-machine-why-every-canadian-should-learn-about-this-country-s-gay-purge-1.4678718 "The Fruit Machine: Why every Canadian should learn about this country's 'gay purge'"]. CBC Arts, May 30, 2018.</ref>

== ראו גם ==
* פוליגרף
* בהלת הלבנדר
* מבחן ההומוסקסואליות של מועצת שיתוף הפעולה של מדינות המפרץ
* גיידאר

== לקריאה נוספת ==
<div class="mw-content-ltr">
* Gary Kinsman et al.,Whose National Security?: Canadian State Surveillance and the Creation of Enemies, (Between the Lines, Canada, 2000) ,chapter 10.
* John Sawatsky. Men in the Shadows: The RCMP Security Service. (Doubleday Canada, 1980) , chapters 10 and 11.
* CBC Radio 1 The Current, 9 May 2005
* Gary Kinsman, "'[https://www.jstor.org/pss/25143914 Character Weakness' and 'Fruit Machines': Towards an Analysis of the Anti-Homosexual Security Campaign in the Canadian Civil Service]," Labour/Le Travail, 35 (Spring 1995).
</div>

== קישורים חיצוניים ==
<div class="mw-content-ltr">
* [https://web.archive.org/web/20060721061226/http://www.h-net.org/reviews/showrev.cgi?path=104141095770828 What About Freud? Canada's New Cold War History]
* [http://www.yorku.ca/jspot/5/stand_together/1/ The National Security Campaigns]
* [http://www.cbc.ca/thecurrent/media/200505/20050509thecurrent_sec1.ram Fruit Machine - radio interview.] CBC Radio 1 The Current, 9 May 2005 (begins at 2:25 into clip)
</div>

== הערות שוליים ==

קטגוריה:פסאודו-מדע
קטגוריה:להט"ב: סלנג ומונחים
קטגוריה:הומופוביה
קטגוריה:להט"ב: היסטוריה
קטגוריה:קנדה: היסטוריה
קטגוריה:להט"ב בקנדה